
REFERAT
Privind participarea Consiliului Local în calitate de coorganizator al manifestării    „Salonul Artelor Vizuale – Timişoara 2005 ”, organizată de către Uniunea Artiştilor Plastici Timişoara

Referitor la solicitarea nr. SC2004 – 020936/ 30.11.2004 a Uniunii Artiştilor Plastici Timişoara privind proiectul „Salonul Artelor Vizuale – Timişoara 2005 ”, ce se va desfăşura în luna decembrie 2005
„Salonul Artelor Vizuale – Timişoara 2005” este cea mai reprezentativă şi importantă manifestare expoziţională colectivă a creatorilor de frumos din Timişoara. Tradiţionala manifestare, organizată începând cu anul 1930 cu o periodicitate anuală, reprezintă un bilanţ anual al „recoltei” artistice. 
Prin intermediul acestei expoziţii se adună şi se prezintă publicului iubitor de frumos cele mai reuşite şi proaspete imagini, obiecte plastice şi decorative, instalaţii şi ambalaje multimedia pentru a reflecta potenţialul creativ de care dispune în anul 2005 valoroasa breaslă a artiştilor plastici.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 55.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

